open-index/open-wikipedia-markdown huggingface dataset:
Դորոթի Ուայլդ

**Դորոթի Այրն Ուայլդ**, հայտնի նաև որպես **Դոլլի Ուայլդ** ( ), անգլիացի հասարակական ակտիվիստ, որը հայտնի է դարձել իր ընտանեկան պատկանելիությամբ և ունեցել սրամիտ զրուցակցի հեղինակություն։ Նրա հնայքն ու հումորը նրան հայտնի էին դարձրել Փարիզի սալոններում։

## Կյանք
### Վաղ կյանք
Ծնվել է Լոնդոնում իր հորեղբայր Օսկար Ուայլդի համասեռամոլ գործողությունների համար ձերբակալումից 3 ամիս անց և Օսկարի ավագ եղբոր՝ Ուիլլիի և վերջինիս կնոջ՝ Սոֆի Լիլի Լիսի միակ երեխան էր։ Թեև հորեղբորը երբեք չի տեսել, Դորոթին նրան աստվածացրել է ավելի շատ, քան իր հորը, որը հարբեցող է եղել ու մահացել է նրա ծնունդից մի քանի տարի հետո։

Մեծացել է մոր և խորթ հոր՝ թարգմանիչ Ալեքսանդր Տեքսիերա դե Մատտոսի խնամքի տակ, չնայած այդ ժամանակ նրա մայրը «այնքան աղքատ էր, որ չէր կարողանում տանը պահել երեխային»։ Նա երեխային ուղարկել է այնտեղ, ինչը նա նկարագրել էր որպես «գյուղական մենաստան»։ Ուայլդը քիչ էր խոսում իր մանկության մասին, և երբ անգամ խոսում էր, պատմում էր միայն մեկ պատմություն։ Ըստ փարիզեցի հեքիաթասաց Բետտինա Բերջերիի՝ «Երբ Դոլին շատ փոքր էր, նա սիրում էր շաքար վերցնել, թաթախել դրանք իր գեղեցիկ մոր՝ Լիլիի օծանելիքի մեջ և ուտել դրանք»։

### Առաջին համաշխարհային պատերազմ
1914 թվականին մեկնել է Ֆրանսիա՝ առաջին աշխարհամարտում շտապօգնության մեքենա վարելու համար։ 1917 կամ 1918 թվականներին Փարիզում բնակվելիս նա սիրավեպ է ունեցել շտապօգնության իր ծառայակիցներից մեկի՝ Մերիոն «Ջո» Քարստեյրսի հետ, որը 1920-ական թվականներին դարձել էր մոտորանավակի մրցարշավորդուհի և հայտնի էր որպես «ջրի վրա ամենաարագ ընթացող կինը»։ Չնայած գրավում էր ինչպես տղամարդկանց, այնպես էլ կանանց, Դորոթի Ուայլդը լեսբուհի էր։

### Հակումներ և հետագա կյանք
Ուայլդը ալկոհոլ օգտագործում էր չափից շատ և կախվածություն ուներ հերոինից։ Նա անցել է բուժման մի քանի կուրսերով, որոնցից ոչ մեկը հաջողությամբ չի պսակվել. նա բուժական հաստատություններից մեկից դուրս է եկել այն ժամանակ ազատ վաճառվող պարալդեհիդ քնահաբի նկատմամբ կախվածությամբ։

1939 թվականին նրան ախտորոշել են կրծքագեղձի քաղցկեղ, բայց հրաժարվել է վիրահատությունից՝ փնտրելով այլընտրանքային բուժումներ։ Հաջորդ տարի, երբ գերմանացիները մոտենում էին Փարիզին, նա փախել է Անգլիա։ Մահացել է 1941թվականին, 45 տարեկան հասակում, կա՛մ քաղցկեղից կա՛մ, հավանաբար, թմրամիջոցների գերդոզավորումից։

## Հարաբերություններ Նատալի Բարնիի հետ
Ուայլդի ամենաերկար հարաբերությունը, որը տևել է 1927 թվականից մինչև իր մահը, ամերիկացի լեսբուհի գրող Նատալի Քլիֆորդ Բարնիի հետ էր, որին պատկանում էր 20-րդ դարի ամենահայտնի փարիզյան գրական սալոններից մեկը։

## Գրական ստեղծագործություններ
Դոլլի Ուայլդը շատերի կողմից դիտարկվում էր որպես շնորհալի պատմող և գրող, բայց նա երբեք չի օգտվել այդ բնական տաղանդներից։ Նրան աջակցում էին հիմնականում առատաձեռն ուրիշները և խորթ հորից ստացած փոքրիկ ժառանգությունը։ Նրա միակ գրական գործերը թարգմանություններ էին և ընկերների հետ աշխույժ նամակագրությունը։

## Ծանոթագրություններ

## Արտաքին հղումներ
*Biography of Wilde in the ''New York Times''
*When Wilde's lover Natalie Barney met her uncle Oscar Wilde

Կատեգորիա:1895 ծնունդներ
Կատեգորիա:1941 մահեր
Կատեգորիա:20-րդ դարի բրիտանացի գրողներ
Կատեգորիա:20-րդ դարի բրիտանացի կին գրողներ
Կատեգորիա:Անգլիացի բանաստեղծուհիներ
Կատեգորիա:Անգլիացի թարգմանիչներ
Կատեգորիա:Լեսբուհի գրողներ
Քո ընկերն առնետ է

**«Քո ընկերն առնետ է»,** 2007 թվականի Pixar ընկերության կարճամետրաժ անիմացիոն ֆիլմ, որը թողարկվել է «Ռատատույ» ֆիլմի հետ տնային դիտման համար։ Կարճամետրաժ ֆիլմի հերոսները ընդունում են «Ռատատույ» լիամետրաժ մուլտֆիլմի գլխավոր հերոսներից երկուսի՝ Ռեմի և Էմիլի կերպարները, որոնք վիճում են մարդկանց և առնետների հաշտեցման մասին։ Սա Pixar ընկերության երկրորդ կարճամետրաժ ֆիլմն է ավանդական անիմացիայի համար։ Ներկա պահին մուլտֆիլմը համարվում է Pixar ստուդիայի ամենաերկար կարճամետրաժ ֆիլմը, որի տևողությունը կազմում է տասնմեկ րոպե։ 2D անիմացիայի հետ մեկտեղ, այն իր մեջ է ներառում նաև շարժման կանգնեցման անիմացիան, համակարգչային պատկերները և գործողությունը իրական ժամանակում։

«Ռատատույ» և «Քո ընկերն առնետ է» մուլտֆիլմերը ունեն նույն երաժշտական հաջորդականությունը։ Մուլտֆիլմը արժանացել է լավագույն կարճամետրաժ անիմացիոն ֆիլմ կոչմանը 35-րդ ամենամյա *Annie Awards* մրցանակաբաշխությունում և 2007 թվականի նոյեմբերի 6-ին թողարկվել է DVD և Blu-ray տարբերակներով «Ռատատույ» մուլտֆիլմի հետ։

## Սյուժե
Ռեմին և Էմիլը պատմում են հանդիսատեսին մարդկանց և առնետների փոխհարաբերությունների, առնետների արժանիքների և ունակությունների մասին։ Նրանք կոչ են անում մարդկանց առնետների հետ համերաշխ լինել։ Առնետները իրենց ելույթն ավարտում են «Մենք ձեզ հետ անգամ դեպի Մարս» երգով։

## Արտադրություն
Գաղափարը նախաձեռնվել է Ջիմ Կապոբիանկոյի կողմից, երբ Բրեդ Լյուիսը էլեկտրոնային նամակ է ուղարկել նրան՝ խնդրելով լրացուցիչ ծառայություններ տրամադրել DVD-ի համար։ Կապոբիանկոն հավաքելով բոլոր տեղեկությունները, որոնք նրանք ունեին առնետների մասին, զվարճալի ձևով ներկայացրել է դրանք հանդիսատեսին։ Մուլտֆիլմի արտադրությունը սկսվել է «Ռատատույ»-ի ստեղծման վերջին մեկ տարվա ընթացքում և ավարտվել է մեկ տարուց քիչ ժամանակահատվածում։ Արտադրության ժամանակ Ջիմ Կապոբիանկոն գրել է «Քո ընկերն առնետ է. Փոքրիկ ոսկե գիրք» գիրքը, որը ներառում է «Պլան Բ» երգի երաժշտությունն ու տեքստը։

## Ծանոթագրություններ

## Արտաքին հղումներ
* 
* 

Կատեգորիա:2000-ականների անգլերեն ֆիլմեր
Կատեգորիա:Ամերիկյան ֆիլմեր
Պրիանկա Գանդի

**Պրիանկա Գանդի-Վադրա** (), հնդիկ քաղաքական և պետական գործիչ, Ռաջիվ Գանդիի և Սոնյա Գանդիի դուստրը, Ֆերոզ Գանդիի և Ինդիրա Գանդիի թոռնուհին, Ներու-Գանդի դինաստիայի ներկայացչուհին։ Հնդկական ազգային կոնգրես կուսակցության անդամ։

## Վաղ տարիներ և կրթություն
Պրիանկա Գանդին ծնվել է 1972 թվականի հունվարի 12-ին Դելիում։ Գանդին կրթություն է ստացել Հիսուսի և Մարիավի վանքում և ժամանակակից դպրոցում, որից հետո հոգեբանություն է սովորել Դելիի համալսարանի Մարիրամի և Հիսուսի քոլեջում։

## Կարիերա
Գանդին պարբերաբար հաճախում էր իր մոր և եղբոր ընտրական շրջաններ՝ Ռայ Բարելի և Ամետի, որտեղ ընտրողների միջև ագիտացիա է անցկացրել։

Ամետիի բոլոր ընտրություններում Գանդիի հայտնի նշանաբանը եղել է «Amethi ka danka, bitiya Priyanka»։

2004 թվականի հնդկական համընդհանուր ընտրություններում ղեկավարել է իր մոր ընտրարշավը և նախընտրական արշավում օգնել է իր եղբայր Ռահուլ Գանդիին։ Ուտար Պրադեշ նահանգի ասամբլեա 2007 թվականի ընտրությունների ժամանակ, երբ Ռահուլ Գանդին ամբողջ նահանգում ղեկավարում էր քարոզարշավը, Պրիանկան կենտրոնանում էր Ամետիի և Ռայ Բարելիի ընտրատարածքներում տասը տեղի համար պայքարի վրա՝ թեկնածուների տեղերը բաշխելու հարցի շուրջ կուսակցության ներքին տարաձայնությունների հարթմանը նվիրելով երկու շաբաթ։

## Անձնական կյանք
Գանդին ամուսնացել է Նյու Դելիից գործարար Ռոբերտ Վադրայի հետ։ Հարսանիքի արարողությունը տեղի է ունեցել 1997 թվականի փետրվարի 18-ին Գանդիի տանը՝ Նյու Դելիի 10 Janpath հասցեում գտնվող կուսակցության պաշտոնական նստավայրում, և անցկացվել է ավանդական հինդուիստական արարողության համաձայն։ Ամուսիններն ունեցել են երկու երեխա՝ որդի Ռայհան և դուստր Միրայա։ Պրիանկա Գանդին համարվում է բուդիստական փիլիսոփայության հետևորդ։

## Ծանոթագրություններ

Կատեգորիա:20-րդ դարի քաղաքական գործիչներ
Կատեգորիա:Դելիի համալսարանի շրջանավարտներ
Կատեգորիա:Հնդիկ պետական գործիչներ
Կատեգորիա:Հնդկաստանի կին քաղաքական գործիչներ
Green Day խմբի ձայնագրած երգերի ցանկ

225px|thumb|right|Green Day live in 2013
Ստորև բերված է ամերիկյան Green Day փանկ ռոք խմբի ձայնագրված երգերի ցանկը։ 1989 թվականին իր առաջին սինգլի թողարկման պահից խումբը թողարկել է ավելի քան 200 երգ։ Այս ցուցակը ներառում է երգեր ստուդիական ալբոմներից, ալբոմների և սինգլների ժողովածուներից, ինչպես նաև քավերներ և հայտնի չթողարկված երգեր։

## Ցանկ
Green Day-ի անդամներն են Բիլլի Ջո Արմսթրոնգը, Մայք Դորնթը և Թրե Քուլը։

## Չթողարկված երգեր

## Ծանոթագրություններ

Կատեգորիա::Green Day-ի երգեր
Հաղթանակի դրոշը ռայխստագի վրա (լուսանկար, Տյոմին)

**«Հաղթանակի դրոշը ռայխստագի վրա»**, «Պրավդա» թերթի ֆոտոթղթակից Վիկտոր Տյոմինի հայտնի լուսանկարը։

## Իրավիճակը Բեռլինում ազատագրման նախօրեին
Կարմիր բանակի՝ Բեռլին մուտք գործելուց հետո հայտնվել են քաղաքի գրավված շենքերի վրա տեղադրված դրոշների պատկերով բազմաթիվ լուսանկարներ։ Խորհրդային ռազմական թղթակիցները բազմիցս պատկերել են պատերազմի եզրափակիչ հաղթական պահը՝ ռայխստագի վրա կարմիր դրոշի բարձրացումը։ Այդ լուսանկարները, ռազմական ֆոտոռեպորտաժի պրակտիկային համապատասխան, սովորաբար արվել են մարտերից հետո։

## Իրական Հաղթանակի դրոշի հաստատումը
Ռայխստագի վրա դրոշը տեղադրվել է Բեռլինի գործողության ժամանակ՝ 1945 թվականի ապրիլի 30-ին, տեղական ժամանակով 22:40-ին: Դրոշը (համար 5), որը բարձրացվել է Ռեյխստագի տանիքին, սկզբում տեղադրվել է հաղթանակի աստվածուհու արձանի թագի վրա Վլադիմիր Մակովի, Գազի Զագիտովի, Ալեքսեյ Բոբրովի, Ալեքսանդր Լիսիմենկոյի և Միխայիլ Մինինի կողմից, իսկ մայիսի 2-ին տեղափոխվել է շենքի գմբեթի վրա Միխայիլ Եգորովի, Աբդուլխակիմ Իսմայիլովի և Ալեքսեյ Կովալյովի։

## Լուսանկար
Ռեյխստագի տանիքի լուսանկարը Տյոմինն արել է 1945 թվականի մայիսի 1-ի կեսօրին՝ Պո-2 ինքնաթիռից։ Լուսանկարը տպագրվել է աշխարհի տասնյակ երկրների թերթերում և ամսագրերում։

Օդաչու Ի. Վետշակը հետագայում ասել է. «Շատ բարդ իրադրության պատճառով մեզ, ցավոք, միայն մեկ անգամ հաջողվեց թռչել Ռեյխստագի մոտ, որտեղ ծածանվում էր կարմիր դրոշը։ Ահա այդպես էլ հայտնվեց այս միակ լուսանկարը»։

Գոյություն ունի, սակայն, վարկած, ըստ որի՝ Տյոմինի բնօրինակ կադրում Հաղթանակի դրոշը չի եղել (քանի որ դրոշը Ռեյխստագի գմբեթի վրա է տեղափոխվել միայն մայիսի 2-ին), և այն միայն նկարվել է թերթերում հրապարակվելուց առաջ։

## Ծանոթագրություններ

## Գրականություն
* 
* 
* Минин М. П. Трудные дороги к Победе : Воспоминания ветерана Великой Отечественной войны. — Псков, 2001. — 255 с.
* 
* 
* 
* 
* Неустроев С. Русский солдат: на пути к рейхстагу. — Краснодар: Советская Кубань, 1997.
* 
* Егоров М. А., Кантария М. В. Знамя Победы. Бой первый – бой последний / лит. запись Б. Данюшевского. — М. : Молодая Гвардия, 1975. — 111 с., 16 л. ил. — ББК Т3(2)622.5

Կատեգորիա:1945 լուսանկարներ
Կատեգորիա:Հայտնի լուսանկարներ
Կատեգորիա:Հայրենական մեծ պատերազմի լուսանկարներ
Գեյերի և լեսբուհիների թագավորություն

**Գեյերի և լեսբուհիների թագավորություն** (), վիրտուալ պետություն Մարջանների ծովի կղզիների տարածքում Ավստրալիայի ափերի վրա։

Ավստրալիական պառլամենտի կողմից ընդունված նույնասեռ ամուսնությունների արգելքի մասին որոշումից հետո ավստրալիական գեյ ակտիվիստների մի խումբ 2004 թվականի հունիսի 14–ին հայտնել է անմարդաբնակ կղզիների տարածքում «նույնասեռ» պետություն ստեղծելու մտադրության մասին։ Նրանք ուզում էին բաժանվել Ավստրալիայից և անգամ «կայսր» են ընտրել, ով վերցրել է Դեյլ I անունը։ Թագավորության պաշտոնական օրհներգ է դարձել «I Am What I Am» երգը։

Պաշտոնական իշխանությունները այդ դեմարշը լուրջ չեն ընդունել անգամ այն բանից հետո, երբ «կայսրը» ժամանել է կղզիներից ամենախոշորը և դրա վերևով ծիածանի դրոշ բարձրացրել։

## Թագավորության պատմության մեջ հիմնական իրադարձություններ
* 2004 թվականի հունիսի 14՝ անկախության հռչակում
* 2004 թվականի սեպտեմբերի 13՝ պատերազմի հայտարարում Ավստրալիային 
* 2006 թվականի հուլիսի 12՝ թագավորության առաջին նամականիշների թողարկում
* 2017 թվականի սեպտեմբերի 12 – նոյեմբերի 7՝ փոստային հարցում Ավստրալիայում նույնասեռ ամուսնությունների օրինականացման համար։ Ավելի քան 60%–ը աջակցել են այդպիսի ամուսնությունները։
* 2017 թվականի նոյեմբերի 17՝ թագավորության ցրում

## Ծանոթագրություններ

## Արտաքին հղումներ
* "Գեյերի և լեսբուհիների թագավորության պաշտոնական կայք" 
*Կայք Facebook-ում

Կատեգորիա:2004 հիմնադրումներ Ավստրալիայում
Կատեգորիա:ԼԳԲՏ
Կատեգորիա:ԼԳԲՏ իրավունքների ակտիվիստներ
Կատեգորիա:Մարջանների ծովի կղզիների տարածք
Կատեգորիա:Չճանաչված կամ մասամբ ճանաչված պետություններ
Կատեգորիա:Վիրտուալ պետություններ
Երթ հանուն մեր կյանքի

250px|մինի|Տեսարան երթից
**«Երթ հանուն մեր կյանքի»** (, Ամերիկայի Միացյալ Նահանգների մայրաքաղաք Վաշինգտոնում և այլ քաղաքներում 2018 թվականի մարտի 24-ին տեղի ունեցած ցույցերի և բողոքի այլ գործողությունների անվանումը։ Դրանք անց են կացվել հրազենի վաճառքի և գործադրման վերաբերյալ օրենքների խստացում պահանջող երիտասարդ ուսանողների ու աշակերտների նախաձեռնությամբ՝ ի պատասխան ԱՄՆ Ֆլորիդայի նահանգի Փարքլենդ քաղաքի Մարջորի Սթոունմեն Դուգլասի (Marjory Stoneman Douglas) անվան ավագ դպրոցում 2018 թվականի փետրվարի 14-ին մի շրջանավարտի կազմակերպած արյունալի կոտարածի։

## Առաջխաղացում

Ըստ նախօրոք կազմված պլանի՝ նախատեսված էր այդ օրը Միացյալ Նահանգներում և աշխարհի մի շարք այլ երկրներում անցկացնել բողոքի շուրջ 800 միջոցառում։ Ընդ որում՝ ակնկալվում էր, որ գլխավոր միջոցառմանը Վաշինգտոնում մասնակցելու է մոտավորապես մեկ միլիոն ցուցարար։ Օրվա ավարտին կազմակերպիչները զեկուցեցին, որ ցուցարարների գլխավոր երթի մասնակիցների թիվն անցել է 800 հազարից։ Այդ ցուցանիշը գերազանցում է 1960-ական թվականներին Վիետնամում ԱՄՆ-ի մղած պատերազմի դեմ կազմակերպված Marche du Moratoire-ի մասնակիցների թվին։

Հարթակ են բարձրացել ու ելույթներ ունեցել բազմաթիվ երիտասարդներ և հատկապես՝ հրաձգությունից տուժածներ։ Առանձնապես տպավորիչ է եղել Էմմա Գոնսալեսի ելույթը, որը տևել է վեց րոպե քսան վայրկյան՝ ճիշտ այնքան, որքան տևել է արյունալի հրաձգությունը նրանց դասարանում 2018 թվականի փետրվարի 14-ին։

Ցուցարարները պետիցիա են հանձնել ԱՄՆ կառավարությանը՝ ներկայացնելով հետևյալ պահանջները. 1. օրենք ընդունել հրաձգությունների ժամանակ հաճախակի գործադրվող հրազենի վաճառքն արգելելու մասին. 2. սահմանափակել զինամթերքի վաճառքը. 3. առավելագույնս խիստ հսկողություն սահմանել՝ պարզելու համար, թե ինչ կերպ է վաճառվում հրազենը և՝ ո՛ւմ:

## Փենսիլվանիա ավենյուում պատրաստված բեմահարթակից ելույթ են ունեցել
thumb|right|200px|Հատված Դեյվիդ Հոգգի ելույթից. ''«Այսօր սկսվում է գարունը: Վաղը սկսվում է ժողովրդավարությունը»:.

**«Երթ հանուն մեր կյանքի»** զանգվածային շարժման նախաձեռնողներ՝

** Էմմա Գոնսալես
** Քամերոն Քասկի
** Սառա Չեդվիք
** Դեյվիդ Հոգգ
** Ռայան Դիթչ
** Ալեքս Վինդ
** Ջեսլին Քորին
** Դելանի Թարր
* Նաոմի Ուադլեր

## Ներքին հղումներ
*  Culture des armes à feu aux États-Unis

## Արտաքին հղումներ
**  Guide pour les marcheurs à Washington, D.C. 
*  March For Our Lives Rally (2h55, retransmis par C-SPAN)
*  Couverture de la journée par le Washington Post.

## Ծանոթագրություններ

Կատեգորիա:Մարդու իրավունքներն ԱՄՆ-ում
Կատեգորիա:Ակտիվիստներ
Կատեգորիա:Հասարակական շարժումեր
Կատեգորիա:2018 բողոքի ցույցեր
Կատեգորիա:2018 ԱՄՆ-ում
Revolution Radio

**Revolution Radio**, ամերիկյան Green Day ռոք խմբի տասներկուերորդ ստուդիական ալբոմը, որը թողարկվել է 2016 թվականի հոկտեմբերի 7-ին Reprise Records լեյբլում։ Սա խմբի առաջին ալբոմն է 2009 թվականից ի վեր 21st Century Breakdown ալբոմից հետո, որը ձայնագրվել է որպես տրիո, Ջեյսոն Ուայթի հետ, որը Green Day-ի լիիրավ անդամ է դարձել 2012 թվականին։

## Երգացանկ

## Անձնակազմ
**Green Day**
* Բիլլի Ջո Արմսթրոնգ - վոկալ, կիթառ, դաշնամուր
* Մայք Դորնթ - բաս կիթառ, բեք վոկալ, պրոդյուսր
* Թրե Քուլ - հարվածային գործիքներ, պրոդյուսեր

## Հիթշքերթներ

### Շաբաթական հիթշքերթներ

### Տարեվերջի հիթշքերթ

## Հավաստագրումներ

!scope="row"|Worldwide
|
|600,000

## Ծանոթագրություններ

Կատեգորիա:2016 ալբոմներ
Կատեգորիա:Billboard 200 գլխավորած ալբոմներ
Կատեգորիա:Green Day ալբոմներ
Դոմինոյի սկզբունք

thumb|Դոմինոյի քարերի ընկնելը
thumb|right|250px|Դոմինոյի սկզբունքի ցուցադրում
**Դոմինոյի սկզբունք**, որոշակի երևույթի շղթայական (շղթայական ռեակցիա) տարածումն ինչ-որ գործոնի ազդեցությամբ, որն ազդում է շղթայի առաջին տարրի վրա։

## Նկարագրություն
Դոմինոյի սկզբունքի էությունն այն է, որ առաջին տարրի ոչ մեծ փոփոխությունն առաջացնում է հարևան տարրերի նմանատիպ փոփոխություններ, որոնք առաջացնում են հաջորդ տարրերի նմանատիպ փոփոխություններ, և այդպես շարունակվում է գծային հաջորդականությամբ։ Այս տերմինը սովորաբար օգտագործվում է մեխանիկական ազդեցությունը նկարագրելու համար, բայց երբեմն օգտագործվում է դոմինոյի քարերի ընկնելու անալոգիայի վերաբերյալ։ Որպես կանոն՝ խոսվում է դեպքերի հերթականության մասին, երբ նրանց միջև ընկած ժամանակահատվածը համեմատաբար մեծ չէ։ Տերմինը կարող է կիրառվել նաև ուղղակի իմաստով (փաստացի բախումների շարք) կամ որպես փոխաբերություն ավելի բարդ համակարգերի (ֆինանսական, քաղաքական) համար, երբ իրադարձությունների կապը բավական պայմանական է։

## Ցուցադրում
thumb|right|100px|Դոմինոյի քարերը կանգնած (վերևում) և ընկնելիս (ներքևում)
Դոմինոյի էֆեկտի դասական ցուցադրումը ենթադրում է կողի վրա կանգնեցված դոմինոյի քարերից շղթայի կառուցում։ Եթե դոմինոյի քարերը դրված են մեկը մյուսի հետևից, ապա առաջինին թեթևակի հրելու դեպքում մյուսներն սկսում են ընկնել մեկը մյուսի հետևից։ Դա բացատրվում է նրանով, որ յուրաքանչյուր քարի ընկելու համար անհրաժեշտ էներգիան ավելի քիչ է, քան այն էներգիան, որ հաղորդվում է բախման ժամանակ։ Այդ պատճառով էլ տեղի է ունենում շղթայական ռեակցիա։

## Ռեկորդներ
Անցկացվում են դոմինոյի քարերի ընկնելու հատուկ ցուցադրություններ։ Կազմակերպվում են հնարավորինս երկար ցուցադրական շղթայի կառուցման միջոցառումներ։ Վերջին համաշխարհային ռեկորդը սահմանվել է 2009 թվականին, երբ ընկել է 4491863 քար։ Դրանից մեկ տարի առաջ՝ 2008 թվականի Դոմինոյի օրը, ընկել է 4345027 քար։ Հետաքրքիր դեպք է տեղի ունեցել 2005 թվականին, երբ սրահ է մտել ճնճղուկ՝ Դոմինոմյուսը, թևով շրջել դոմինոյի քարը, ինչի հետևանքով շրջվել է ռեկորդի սահմանման համար նախատեսված 23 հազար քար։ Չկարողանալով բռնել թռչունին՝ նրան սպանել են, իսկ նոր ռեկորդ սահմանելիս նրա հիշատակը հարգել են համապատասխան կոմպոզիցիայով։

## Տես նաև
* Շղթայական ռեակցիաներ
* Ալիքներ
* Մաթեմատիկական ինդուկցիա
* Դոմինոյի տեսություն

## Ծանոթագրություններ

## Գրականություն
* van Leeuwen J. M. J. The Domino Effect — ալիքի տարածման մեխանիկական վերլուծություն

## Արտաքին հղումներ
* Domino Day 2008 — The New World Record
* Extreme Diet Coke & Mentos Experiments II — The Domino Effect
* Демонстрация принципа домино
* Honda — принцип домино

Կատեգորիա:Դոմինո
Կատեգորիա:Փոխաբերություններ
The Black Parade

**The Black Parade**, ամերիկյան My Chemical Romance ռոք խմբի երրորդ ստուդիական ալբոմը։ Թողարկվել է 2006 թվականի հոկտեմբերի 23-ին, Reprise Records լեյբլով, այն արտադրվել է Ռոբոմ Կավալոյի կողմից, որը հայտնի է նրանով, որ թողարկել է մի քանի ալբոմ Goo Goo Dolls-ի և Green Day-ի համար։ Ալբոմը կենտրոնացած է քաղցկեղով մահացող անձի վրա։ Ալբոմը պատմում է նրա ակնհայտ մահվան և նրա կյանքի հետագա մտորումների մասին։ Սա խմբի միակ ստուդիական ալբոմն է՝ թմբկահար Բոբ Բրայարի մասնակցությամբ։

## Ժողովածուներ

## Երգացանկ

### Բոնուսային երգեր

## Անձնակազմ

### My Chemical Romance
* Բոբ Բրայար – Հարվածային գործիքներ
* Ֆրենկ Իերո – Կիթառ, բեք վոկալ
* Ռեյ Տորո – Կիթառ, բեք վոկալ
* Ջերարդ Ուեյ – Վոկալ
* Մայքի Ուեյ – Բաս կիթառ

**Additional musicians**
* Jamie Muhoberac – keyboard, synthesizer, B3 organ, Wurlitzer; piano on "Blood"
* Liza Minnelli – guest vocals on "Mama"
* Rob Cavallo – piano

## Հիթշքերթներ

## Հավաստագրումներ

## Թողարկման պատմություն

;Standard edition

**Limited edition**

## Ծանոթագրություններ

## Արտաքին հղումներ
* ''The Black Parade'' at YouTube (streamed copy where licensed)

* My Chemical Romance official website
* ''The Black Parade'' official website

Կատեգորիա:2006 ալբոմներ
Կատեգորիա:Ռոք-օպերաներ
Համաշխարհային միություն

աջից|մինի|200x200փքս|«Համաշխարհային միության» անդամների դրոշները ՄԱԿ–ի շենքի առջև Ժնևում
**Համաշխարհային միություն** կամ **միջազգային հանրություն**, քաղաքական տերմին, որը հաճախ օգտագործվում է քաղաքագիտության աշխատանքների, պետական գործիչների ելույթների և ԶԼՄ-ի մեջ աշխարհի պետությունների փոխադարձ կապը ցույց տալու համար։

Նայած կոնտեքստին, կարող է մատնանշել պետությունների և երկրների տարբեր խմբերի վրա, որոնք միացվում են տարբեր տնտեսական, քաղաքական և գաղափարախոսական բնութագրություններով։ Երբեմն նշանակում է գոյություն ունեցող միջազգային կազմակերպություններ, առաջին հերթին՝ ՄԱԿ-ը, որպես կազմակերպություն, որը միավորում է աշխարհի գրեթե բոլոր պետություններն ու երկրները։ Հաճախ օգտագործվում է որպես հռետորական վարաձև մի երկիրը և դրա քաղաքականությունը ուրիշ երկրների խմբին հակադրելու համար, որոնք այդ կոնտեքստում անվանվում են «համաշխարհային միություն» (օրինակ, «Իրան և համաշխարհային միություն» կամ «Իսրայել և համաշխարհային միություն»)։

XIX–XX դարերում նույն իմաստը արտահայտում էր «քաղաքակիրթ աշխարհ» տերմինը, որը հիմա համարվում է քաղաքական ոչ կոռեկտ։

## Քննադատություն
Նոամ Քոմսկին պնդում է, որ այս տերմինը օգտագործվում է նաև Միացյալ Նահանգները, նրա դաշնակիցներին և հաճախորդ երկրներին նշելու համար։

## Ծանոթագրություններ

Կատեգորիա:Աշխարհ
Կատեգորիա:Արտաքին քաղաքականություն
Կատեգորիա:Միջազգային իրավունք
Կատեգորիա:Միջազգային հարաբերություններ
Nothing But Thieves

**Nothing but Thieves** («Ընդամենը գողեր»), բրիտանական ալտերնատիվ ռոք խումբ Սաութենդ-օն-Սի քաղաքից։ Ստեղծվել է 2012 թվականին։ Խմբի մասնակիցներն են վոկալիստ Քոնոր Մեյսոնը, կիթառահար Ջո Լենգրիջ-Բրաունը, ստեղնահար և կիթառահար Դոմինիկ Կրեյքը, բաս կիթառահար Ֆիլիպ Բլեյքը և թմբկահար Ջեյմս Փրայսը։ 2014 թվականին խումբը պայմանագիր է կնքել RCA Records ամերիկյան ձայնագրման լեյբլի հետ։ Մեծ ազդեցություն է խմբի վրա ունեցել Ջեֆֆ Բաքլիի ստեղծագործությունը։ Նրանց երաժշտության ոճը համեմատում էին այդպիսի խմբերի հետ, ինչպիսիք են Foals, The Neighbourhood և Civil Twilight։

## Խմբի պատմություն
«Itch» սինգլը ներառվել է Radio 1 փլեյլիստի մեջ և այնտեղ առաջադրվել «Թեժ ձայնագրում» և «Օրվա թրեք» անվանակարգերում։

2014 թվականի նոյեմբերին նրանք աջակցել են Twenty One Pilots-ին London's Electric Brixton-ում։ 2015 թվականի հուլիսին նրանք աջակցել են նաև Muse խմբին Rock In Roma շոուի ժամանակ, ելույթ ունենալով 30,000 մարդկանց առաջ։

Նրանց «Ban All The Music» անշլագային շրջագայությունը Մեծ Բրիտանիայով սկսել է 2015 թվականի հոկտեմբերի 19-ին։

2015 թվականին նրանց դեբյուտային Nothing but Thieves ալբոմը 7-րդ հորիզոնական է գրավել Մեծ Բրիտանիայում։ ԱՄՆ-ում թողարկվել է 2016 թվականի փետրվարին։

2016 թվականի հունիսին նրանք հայտարարել են հետագա շրջագայությունների ամսաթվերի մասին։ 2018 թվականի օգոստոսի 24-ին խումբը դեբյուտել է «Forever and Ever More» երգով Reading Festival-ում, որը թողարկվել է որպես «What Did You Think When You Made Me This Way?» մինի ալբոմի գլխավոր սինգլ մի քանի օր անց։

## Խմբի անդամներ
*Քոնոր Մեյսոն ()՝ վոկալ
* Ջո Լենգրիջ-Բրաուն ()՝ կիթառ
* Դոմինիկ Կրեյք ()՝ կիթառ և ստեղնաշարայիններ
* Ֆիլիպ Բլեյք ()՝ բաս կիթառ
* Ջեյմս Փրայս ()՝ հարվածայիններ

## Սկավառակագրություն

### Մինի ալբոմներ
* If You Don't Believe, It Can't Hurt You
* Graveyard Whistling
* Ban All the Music
* Urchin
*What Did You Think When You Made Me This Way?

### Սինգլներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2012 հիմնադրված երաժշտական խմբեր
Կատեգորիա:Ռոք խմբեր
Կատեգորիա:Անգլիական ռոք երաժշտական խմբեր
Կատեգորիա:Ալտերնատիվ ռոք խմբեր
Կատեգորիա:Բրիտանական ռոք երաժշտական խմբեր
Կատեգորիա:RCA Records-ի արտիստներ
Մայք Պոսներ

**Մայքլ Ռոբերտ Հենրիոն Պոսներ** (), ամերիկացի երգիչ, երգերի հեղինակ, ռեփեր, բանաստեղծ և երաժշտական պրոդյուսեր։ Պոսները թողարկել է իր դեբյուտային ալբոմ՝ 31 Minutes to Takeoff, 2010 թվականի օգոստոսի 10-ին։ 2016 թվականին նա թողարկել է իր երկրորդ ալբոմը՝ At Night, Alone։ 2015 թվականի նրա I Took a Pill in Ibiza սինգլի ռեմիքսը նրա ալբոմից հասել է աշխարհի 27 երկրների հիթշքերթների թոփ 10-ում, այդ թվում՝ հայտնվել է առաջին հորիզոնականում բազմաթիվ երկրներում և Միացյալ Նահանգներում Billboard Hot 100-ի լավագույն հնգնյակում։

## Անձնական կյանք
2019 թվականի հունվարի 4-ին Պոսները Twitter-ում գրել էր, որ 2019 թվականի մարտի 1-ից նա կսկսի ճանապարհորդել ԱՄՆ-ում։ 2019 թվականի ապրիլի 15-ին Պոսները մեկնել Էր Նյու Ջերսիի, որպեսզի սկսի 3000 մղոնանոց ճանապարհորդություն ամբողջ երկրով։ Օգոստոսի 7-ին նրա զբոսանքը հետաձգվել էր մի քանի շաբաթով այն բանից հետո, երբ նա կծել էր օձը։ Նա ավարտել է իր ճանապարդորդությունը Լոս Անջելեսում, Կալիֆոռնիա։

## Սկավառակագրություն
* *A Matter of Time* (2009)
* *31 Minutes to Takeoff* (2010)
* *At Night, Alone.* (2016)
* *A Real Good Kid* (2019)

## Համերգային շրջագայություններ
* Warped Tour (2010)
* Up in the Air Tour (2010)
* The Layover Tour (2011–12)
* Unplugged Tour (2014)
* The Legendary Mike Posner Band Tour (2015–17)

## Մրցանակներ

## Ծանոթագրություններ

## Արտաքին հղումներ
* 
* 
* Recording Institute of Detroit Home Page

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:RCA Records-ի արտիստներ
Կատեգորիա:Ամերիկացի բանաստեղծներ
Կատեգորիա:Ամերիկացի դիջեյներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի փոփ երգիչներ
Cavetown

**Ռոբին Դենիել Սքիներ,**  հայտնի է որպես **Cavetown**, անգլիացի երգիչ-երգահան։ Նրա ոճը ինդի ռոքի և փոփի համատեղ տարրեր է պարունակում։ 2019 թվականի նոյեմբերի դրությամբ նա Spotify-ում հավաքել է ավելի քան 2,7 միլիոն ամսական դիտումներ։ Նրա Յութուբյան ալիքը ունի ավելի քան 1 միլիոն բաժանորդ և 95 միլիոն դիտում։ Սքիները թողարկել է իր երրորդ Lemon Boy ստուդիական ալբոմը 2018 թվականի հուլիսին։

## Վաղ կյանք
Սքինները ծնվել է Օքսֆորդում, 1998 թվականի դեկտեմբերի 15-ին և տեղափոխվել Քեմբրիջ՝ ութ տարեկան հասակում Երաժշտության հանդեպ նրա հետաքրքրությունը առաջացել է հոր՝ Դևիդ Սքիների, պրոֆեսիոնալ ֆլեյտիստի և Քեմբրիջի համալսարանի երաժշտական տնօրենի կողմից, որը նրան սովորեցրել է նվագել ակուստիկ կիթառ՝ ութ տարեկան հասակում։

left|thumb|239x239px|Cavetown-ը Վիեննայում 2019 թվականին

## Ստուդիական ալբոմներ

### Ընդլայնված նվագարկում

### Միքսթեյփ

### Սինգլեր
**As lead artist**

**As featured artist**

### Թողարկումներ
**Everything Is Made of Clouds* (2013)
**Gd Vibes* (2014)
**Nervous Friends // Pt. 1* (2015)
**Everything is Made of Stars* (2015)

## Նշումներ

## Ծանոթագրություններ

## Արտաքին հղումներ
* Official website 
* Cavetown on Twitter

Կատեգորիա:Անգլիացի երաժիշտներ
Կատեգորիա:Անգլիացի երգիչ-երգահաններ
Կատեգորիա:Անգլիացի կիթառահարներ
Կատեգորիա:Բեմական կեղծանուններ
Հակաֆաշիզմ

**Հակաֆաշիզմ**, քաղաքական գաղափարախոսությունների ամբողջություն, որոնք հակադրում են կազմում ֆաշիստական գաղափարախոսություններին, կազմակերպություններին և կառավարություններին։

## Հիմնական տեղեկություններ
մինի|220x220փքս|Հակաֆաշիստները 2010թվականի Դրեզդենի միտինգի ժամանակ
Տարբերություն կա հակաֆաշիզմի մեջ որպես քաղաքական շարժում և որպես առանձին մարդու անձնական ընտրություն։ Լայն իմաստով, հակաֆաշիստը յուրաքանչյուր մարդ է, ով համաձայն չէ ֆաշիզմի գաղափարախոսության հետ կամ մասնակցում է հակաֆաշիստական գործողություններում։ Հակաֆաշիզմը կարելի է պայմանականորեն բաժանել․ ձախ հակաֆաշիզմ, որը հանդես է գալիս ֆաշիզմի դեմ ձախ գաղափարախոսությունների դրոշի տակ (կոմունիզմ և սոցիալիզմ); *լիբերալ հակաֆաշիզմ,* որը հանդես է գալիս դասական լիբերալիզմի, անարխիզմի և հակատոտալիտարիզմի տեսակետից, *քրիստոնեական հակաֆաշիզմ*, որը ֆաշիզմն ընդունում է որպես ավանդական քրիստոնեական արժեքների թշնամի։ Պետք է տարբերել քաղաքականացված հակաֆաշիստներին և մարդկանց, ովքեր հակառասիստական և մարդկային դավանանքներ ունեն։ Նրանց չի կարելի հակաֆաշիստներ անվանել նրանց մոտ որոշ քաղաքական հայացքների բացակայության պատճառով։

Ներկա պահին հակաֆաշիզմը դարձել է մի շարք մշակութային և քաղաքական ուղղությունների անբաժան մաս, մասնավորապես անարխիզմի։

Փետրվարի 8-ին նշվում է երիտասարդ հակաֆաշիստի օրը։ Այդ օրը նշվում է 1964 թվականից հակաֆաշիստական ցուցադրությունների ժամանակ մահացած ֆրանսիացի դպրոցական Դանիել Ֆերիի, իրաքցի դպրոցական Ֆադիլ Ջամալի, Օլեգ Կոշեվոյի, Լյուբով Շևցովայի, Դմիտրի Օգուրցովի, Վիկտոր Սուբբոտինի, Սեմյոն Օստապենկոյի պատվին, ովքեր այդ օրը գնդակահարվել են նացիստների կողմից։

## Ծանոթագրություններ

## Արտաքին հղումներ
* Ամսագիր «Հակաֆաշիստական մտադրություն»
* Անարխիստներ և հակաֆա
* Հակաֆաշիստական շարժման կարճ պատմություն

Կատեգորիա:Գաղափարախոսություններ
Կատեգորիա:Հակաֆաշիզմ
Կատեգորիա:Քաղաքական շարժումներ
Կատեգորիա:Քաղաքական տեսություններ
Black Pumas

**Black Pumas,** փանկ և սոուլ դուետ է, որը ստեղծվել է Օսթինում, Տեխաս, և բաղկացած է երգիչ Էրիկ Բերտոնից և կիթառահար ու պրոդյուսեր Ադրիան Կեսադայից։ Նրանց աշխատանքը ունի նաև ուժեղ ազդեցություն լատինական երաժշտության կողմից։ Դուետը առաջադրվել է Գրեմմիի 62-րդ ամենամյա մրցանակաբաշխությանը որպես լավագույն նոր արտիստ։

## Պատմություն
Դուետը ձևավորվել է 2017 թվականին և թողարկել է իր դեբյուտային ալբոմը՝ Black Pumas-ը, 2019 թվականի հունիսի 21-ին։ Նրանք հանդես են եկել South by Southwest-ում 2019 թվականին և հաղթել են Austin Music Awards-ում 2019 թվականին, որպես լավագույն նոր արտիստ։ 2019 թվականի նոյեմբերի 20-ին նրանք առաջադրվել են Գրեմմի մրցանակի՝ լավագույն նոր կատարող անվանակարգում։

## Սկավառակագրություն
### Ստուդիական ալբոմներ
**Black Pumas* (2019)

### Սինգլներ

## Մրցանակներ և պարգևներ

## Ծանոթագրություններ

## Արտաքին հղումներ
* Պաշտոնական վեբ-կայք 
* Black Pumas-ը Բենդքեմփ կայքում
* Black Pumas-ը Discogs կայքում
* Black Pumas-ը ՅուԹյուբում
* 
* 

Կատեգորիա:Ամերիկացի երաժիշտներ
Կատեգորիա:Երաժշտական դուետներ
Կատեգորիա:Ռիթմ-և-բլյուզ երաժիշտներ
Զանգվածային սպանություն

[260px|մինի|[Կատինի գնդակահարություններ|Կատինի զանգվածային սպանության զոհերի դիերի արտաշիրմում]]
**Զանգվածային սպանություն**, մեծ քանակով մարդկանց սպանություն (հաճախ անզեն մարդկանց), որը կատարվել է կարճ ժամանակահատվածում։ Կարող է լինել ահաբեկման և անգամ ցեղասպանության քաղաքականության գործիք, սակայն նաև կարող է կատարվել մարդկանց կողմից, ովքեր հոգեկան խանգարումներ ունեն կամ աֆեկտի վիճակում են եղել։

Զանգվածային սպանությունը, որը կատարվել է զինված էքստրեմիստների խմբի կամ պետական ուժային կառուցվածքների կողմից որևէ էթնոռելիգիական խմբի նկատմամբ։ Այն հաճախ կատարվում է մեկ տեղում, որտեղ մեկ կամ ավել մարդ սպանում են մի խումբ մարդկանց։

## Զինված ուժերում
Քանի որ զենքերը մատչելի են զինծառայողների համար, փակ բանակային կոլեկտիվում վատ հարաբերությունների պատճառով ժամանակ առ ժամանակ զանգվածային սպանություններ են լինում։ Այդպիսի դեպքերի պատճառներ կարող են հանդիսանալ ծաղրանքները և նվաստացումները ուրիշ զինվորների կողմից։

## Զանգվածային սպանություններ ԱՄՆ-ում
ԱՄՆ-ում զանգվածային սպանությունները կարող են յուրահատուկ «killing spree» ձև ընդունել, երբ կարճ ժամանակահատվածում մի մարդ տարբեր տեղերում մի քանի սպանություններ է գործում։ Հաճախ հաղորդվում է զենքերի օգտագործմամբ զանգվածային սպանությունների մասին։

2014 թվականի հոկտեմբերին Հարվարդի համալսարանի հետազոտողները հայտնել են, որ վերջին երեք տարիների ընթացքում ԱՄՆ-ում զանգվածային սպանությունների քանակը ավելացել է, և 2011 թվականից զանգվածային սպանությունների քանակը երեք անգամ ավելացել է, և տեղի է ունենում ամեն 64 օր։

Ամենախոշոր զանգվածային սպանությունները ԱՄՆ-ի պատմության մեջ․ Լաս Վեգասում (2017, 58 սպանված, մոտ 500 վիրավորներ), Օռլանդոյում (2016, 49 սպանված, մոտ 50 վիրավորներ), «Սենդի Հուք» դպրոցում (2012, 27 սպանված) և այլն։

## Ծանոթագրություններ

## Գրականություն
* 
* 

## Արտաքին հղումներ
* Զանգվածային սպանություններ 2000–ից 2012 թվականը

Կատեգորիա:Զանգվածային սպանություն
Կատեգորիա:Հանցագործություններ
Կատեգորիա:Սպանություն
Կատեգորիա:Սպանություններ ըստ ձևի
Goo Goo Dolls

**Goo Goo Dolls**, ռոք խումբ Բուֆֆալոյից։ Խումբը բաղկացած է Ջոն Ռեզնիկից (վոկալ, կիթառ) և Ռոբի Տակացից (բեք վոկալ, բաս կիթառ)։

Ենթադրվում է, որ խմբի սկզբնական անունը եղել է *The Sex Maggots*: *Goo Goo Dolls* անվանումը վերցվել է True Detective ամսագրում, Goo Goo Dolls խաղալիքների մասին գովազդային հայտարարությունից։

2016 թվականին խումբը թողարկեց իր տասնմեկերորդ ստուդիական ալբոմը, որը ստացավ Boxes անվանումը։

## Սկավառակագրություն
thumb|220px|Brixton O2 Academy, 2010 թվական

#### Ստուդիական ալբոմներ
* *Goo Goo Dolls* (1987), Celluloid Records
* *Jed*, (1989), Metal Blade Records
* *Hold Me Up*, (1990), Metal Blade Records
* *Superstar Car Wash*, (1993), Metal Blade Records
* *A Boy Named Goo*, (1995), Metal Blade Records/Warner Bros. Records
* *Dizzy Up The Girl*, (1998), Warner Bros. Records
* *Gutterflower*, (2002), Warner Bros. Records
* *Let Love In*, (2006), Warner Bros. Records
* *Something For The Rest Of Us*, (2010), Warner Bros. Records
* *Magnetic* (2013), Warner Bros. Records
* *Boxes* (2016), Warner Bros. Records
* *Miracle Pill* (2019), Warner Bros. Records

#### Համերգային ալբոմներ
* *Live in Buffalo: July 4th 2004*, (2004), Warner Bros. Records

#### Ժողովածուներ
* *What I Learned About Ego, Opinion, Art & Commerce*, (2001), Warner Bros. Records
* *Greatest Hits Volume One: The Singles*, (2007), Warner Bros. Records
* *Greatest Hits Volume Two: B-sides & Rarities*, (2008), Warner Bros. Records

#### DVD և վիդեո
* *Music in High Places: Live in Alaska*, (2003), Image Entertainment
* *Live in Buffalo: July 4th 2004*, (2004), Warner Bros. Records
* *Live and Intimate*, (2007), Warner Bros. Records

#### Սինգլեր
* «There You Are» (1991)
* «I’m Awake Now» (1992)
* «We Are The Normal» (1993)
* «Only One» (1995)
* «Flat Top» (1995)
* «Naked» (1995)
* «Name» (1996)
* «Long Way Down» (1996)
* «Lazy Eye» (1997)
* «Iris» (1998)
* «Slide» (1998)
* «Dizzy» (1998)
* «Black Balloon» (1999)
* «Broadway» (2000)
* «Here Is Gone» (2002)
* «Big Machine» (2002)
* «Sympathy» (2003)
* «Give A Little Bit» (2004)
* «Better Days» (2005)
* «Let Love In» (2006)
* «Stay With You» (2006)
* «Before It’s Too Late (Sam and Mikaela’s Theme)» (2007)

## Ծանոթագրություններ

## Արտաքին հղումներ
* Խմբի պաշտոնական կայք
* Խմբի ոչ պաշտոնական կայք

Կատեգորիա:Ամերիկյան ալտերնատիվ ռոք երաժշտական խմբեր
Կատեգորիա:1986 հիմնադրված երաժշտական խմբեր
Կատեգորիա:Ամերիկյան փոփ ռոք խմբեր
Կատեգորիա:Ամերիկյան երաժշտական խմբեր
IPhone 11

**iPhone 11**, Apple կորպորացիայի սմարթֆոն , որն օգտագործում է Apple A13 Bionic պրոցեսորը և iOS 13 օպերացիոն համակարգը, որը ներկայացվել է 2019 թվականի սեպտեմբերի 10-ին iPhone 11 Pro-ի և iPhone 11 Pro Max-ի հետ միասին։ Մոդելը եկել է փոխարինելու iPhone XR-ը։

Հեռախոսների նախնական պատվերը սկսվել է սեպտեմբերի 18-ին, վաճառքի սկիզբը՝ սեպտեմբերի 20-ին։ Կիրառվում է երկակի հիմնական տեսախցիկ՝ հիմնված մեքենայի ուսուցման վրա՝ նոր պատկերի մշակման ալգորիթմներով՝ Deep Fusion, Smart HDR և գիշերային ռեժիմ։ Հեռախոսի հետ միասին նախկինի պես կմատակարարվի 5 վատտ լիցքավորման սարք և Lightning-USB-A լար՝ հեռախոսը համակարգչին միացնելու համար։

Սարքերն առաջարկվում են վեց գունային լուծումներում՝ մանուշակագույն, դեղին, կանաչ, սև, սպիտակ և կարմիր։ Օգտագործվում է Apple A13 միկրոպրոցեսորային չիպը, որը պարունակում է վեց ARMv8 համակարգչային միջուկներ, չորս վիդեո ընդունիչի միջուկներ և ութ նեյրոնորատոր միջուկներ։ Հեռախոսը թողարկվելու է 64, 128 կամ 256 գիգաբայթ ներկառուցված ֆլեշ հիշողությամբ։ Սարքի դիսփլեյը պատրաստված է LCD IPS տեխնոլոգիայով և ունի 6,06 դյույմ անկյունագիծ։ Մարտկոցի հզորությունը iPhone XR-ի համեմատ ավելացել է 168 mAh-ով և այժմ կազմում է 3110 mah: RAM ծավալը հավասար է 4 Գբ։

## Դիզայն
Հեռախոսի հետ կապված դիզայնի մանրամասները լայնորեն արտահոսել են նախքան պաշտոնական թողարկումը, ընդ որում հրապարակվել են հեռախոսի ամբողջական մասնագրերը և մատուցումները, որոնցից շատերը ճիշտ են եղել, օրինակ, տեսախցիկի տեղադրվածքը և iPhone X-ի ժամանակներից ի վեր ցուցադրված ճակատային տեսախցիկի դիզայնի պահպանումը։

## Ծանոթագրություններ

## Արտաքին հղումներ
* https://www.apple.com/iphone/ iPhone-ը Apple-ի պաշտոնական կայքում

Կատեգորիա:2019 հիմնադրումներ
Կատեգորիա:IPhone
Sony Pictures Television

**Sony Pictures Television** (SPT), ամերիկյան հեռուստատեսական ընկերություն, որի գործունեության ուղղություններն են տարբեր ժանրերի ծրագրերի մատակարարումը, արտադրությունը և դիստրիբուցիան ամբողջ աշխարհով մեկ տարբեր՝ հարթակների համար։

Ընկերությունը Sony Pictures Entertainment–ի մասնաճյուղն է և Sony ճապոնական կորպորացիայի բիզնես միավորը։ Գլխավոր գրասենյակը գտնվում է ԱՄՆ–ում, Կալիֆոռնիա նահանգի Քալվեր Սիթի քաղաքում։

## Ընկերության գործունեություն
Sony Pictures Television ունի լիամետրաժ ֆիլմերի, սերիալների և ռեալիթի շոուների սեփական գրադարան, որոնք շատ պարգևների են արժանացել, և նույնպես մուլտիպլիկացիոն սերիալների և դրամաների, որոնք քննադատների կողմից բարձր գնահատականների են արժանացել։

SPT–ն ներառում է մոտ 150 զվարճացնող հեռուստաալիք ավելի քան 178 երկրներում և ունի մոտ երկու միլիարդ հանդիսատես ամբողջ աշխարհում։ SPT–ն զբաղվում է նաև կոնտենտի ստեղծմամբ, աջակցմամբ և արտադրանքով, և կառավարում է Crackle ստուդիայի տեսակայքով։ Բացի այդ, SPT–ն ամերիկյան պրոդյուսերական Embassy Row ընկերության սեփականատերն է։

## Հեռուստաալիքներ
#### Հեռուստաալիքներ, որոնք հաղորդում են ԱՄՆ–ից դուրս

* Game Show Network (GSN)՝ վճարովի ամերիկյան հեռուստաալիք խաղերի մասին
* SET՝ վճարովի հնդկական հեռուստաալիք
* AXN՝ ֆիլմային հեռուստաալիք
* Sony Movie Channel՝ ամերիկյան ֆիլմային հեռուստաալիք
* GetTV՝ ամերիկյան ֆիլմային հեռուստաալիք
* Movies4Men՝ արբանյակային ֆիլմային հեռուստաալիք, որը հաղորդում է Մեծ Բրիտանիայում և Իռլանդիայում 
* Cine Sony Television՝ անգլ–իսպանական հեռուստաալիք
* truTV՝ բրիտանական հեռուստաալիք
* Viasat 3՝ հունգարական հեռուստաալիք
** Viasat 6
* Animax

## Պարգևներ
* 2008 թվական՝ Արծաթե Promax/BDA Worldwide պարգև մարկեթինգային կամպանիայի համար
* 2010 թվական՝ Sony Channel լավագույն զվարճացնող հեռուստաալիք «Արտասահմանյան TV Ռուսատսանում» կատեգորիայում
* 2012 թվական՝ Sony Turbo հեռուստաալիքը ստացել է «Ոսկե ճառագայթ» մրցանակը «Հեռուստաալիքներ։ կինո և սերիալներ» անվանակարգում
* 2015 թվական՝ «Սպրոսոնի» շոուն Sony Channel հեռուստալիքում առաջին տեղ է գրավել «Մեծ Թիվ»–ի հարցման արդյունքում

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2002 հիմնադրված ընկերություններ
Insomniac

**Insomniac**, ամերիկյան Green Day ռոք խմբի չորրորդ ստուդիական ալբոմն է, որը թողարկվել է 1995 թվականի հոկտեմբերի 10-ին Reprise Records լեյբլում։ Insomniac-ն առանձնանում է ավելի ծանր ձայնով և ավելի մռայլ տեքստերով, քան իր նախորդը։ Ալբոմը քննարկում է այնպիսի թեմաներ, ինչպիսիք են օտարացումը, տագնապը, ձանձրույթը և թմրանյութերի օգտագործումը։ Նա ընդհանուր առմամբ դրական արձագանքներ է ստացել քննադատների կողմից, որոնք գովաբանել են ֆրոնտմեն Բիլլի Ջո Արմսթրոնգին երգեր գրելու և հումորի հեգնական զգացողության համար։ Չորս երգեր թողարկվել են որպես սինգլներ՝ Geek Stink Breath, Stuck with Me, Brain Stew / Jaded և Walking Contradiction։

## Երգացանկ

## Անձնակազմ
**Green Day**
* Բիլլի Ջո Արմսթրոնգ - վոկալ, կիթառ, դաշնամուր
* Մայք Դորնթ - բաս կիթառ, բեք վոկալ, պրոդյուսր
* Թրե Քուլ - հարվածային գործիքներ, պրոդյուսեր

## Հիթշքերթ
### Ալբոմ

## Հավաստագրումներ

### Սինգլեր

## Ծանոթագրություններ

**Հղումներ**

**Աղբյուրներ**

* 

## Արտաքին հղումներ
*''Insomniac-ը'' YouTube-ում

Կատեգորիա:1995 ալբոմներ
Կատեգորիա:Green Day ալբոմներ
Կատեգորիա:Անգլալեզու ալբոմներ
Կատակերգական դրամա

**«Կատակերգական դրամա»** (անգլ. comedy-drama), տրագիկոմեդիայի ժամանակակից ենթաժանր, որը առաջին հերթին տարածված է հեռուստատեսության շրջանում։ Ֆորմատը վերաբերվում է այն սերիալներին, որոնք սերտորեն համատեղում են կատակերգություն և դրամա ժանրերը։

Ձևաչափը ստեղծվել է 1980-ականներին կեսերին ամերիկյան հեռուստատեսությունում։ Ավելի վաղ հեռուստատեսության մեջ բավականին խիստ բաժանում կար սերիալների մեկ ժամ տևողությամբ դրամայով և կես ժամ տևողությամբ, հիմնականում ընտանեկան սիթքոմներով։ Վառ օրինակ է հանդիսանում մեկ ժամ տևողությամբ «Moonlighting» հեռուստասերիալը՝ դառնալով պատմության մեջ առաջինը, որը առաջադրվել էր Ամերիկյան ռեժիսորների Գիլդիայի մրցանակի և դրամատիկական, և կատակերգական անվանակարգերում։ Կես ժամ տևողությամբ հեռուստասերիալների վառ օրինակ է հանդիսանում քննադատների սիրելի՝ «Մոլլի Դոդի ցերեկները և գիշերները» շոուն՝ դառնալով առաջին սիթքոմներից մեկը, որը նկարահանվել է մեկ տեսախցիկով և առանց ենթակադրային ծիծաղի։ Ոչ բոլոր քննադատները գնահատեցին նոր ձևաչափը՝ հավատարիմ մնալով դրամայի և սիթքոմի առանձնացման ավանդույթներին։

Հաճախակի մոլորության պատճառն այն է, որ դրամեդը մեկ ժամ տևողություն ունի։ Կարճաժամկետ գոյություն ունեցող «Frank's Place» (1987-1988) հեռուստասերիալը, որպես սիթքոմ, անդրադառնում էր ռասայական լուրջ խնդիրների։ Ձևաչափը հիմնական հաջողության է հասել 2000-ական թվականներին՝ «Հուսահատ տնտեսուհիները» (2004-2012) և դրան հաջորդող «Ugly Betty» (2006-2010), «Dirty Sexy Money» (2007-2009), «Pushing Daisies» (2007-2009), «Drop Dead Diva» (2009-2014) և «Jane the Virgin» հեռուստասերիալների մեկնարկից հետո։ 2013 թվականին, «Orange Is the New Black» հեռուստասերիալի հաջողությունից հետո, շատ քննադատներ քննարկում էին, թե հեռուստասերիալը որ ուղղությամբ է առաջադրվելու մրցանակների համար, և նախագիծը «Ոսկե Գլոբուսում» առաջադրվել է որպես դրամա, իսկ հետո որպես կատակերգություն «Էմմիում»։ Նման իրավիճակում է հայտնվել նաև կես ժամ տևողությամբ «Transparent» հեռուստասերիալը, որն, ըստ քննադատների կարծիքների, պարզվել է, որ դրամա է՝ պարունակելով սիթքոմի ժամանակագրություն։

## Տես նաև
* Տրագիկոմեդիա
* Կատակերգություն
* Դրամա
*Սև հումոր
*Մելոդրամա

## Ծանոթագրություններ

Կատեգորիա:Կինոյի ժանրեր
Կատեգորիա:Հեռուստատեսային ժանրեր
Ավանպոստ (հեռուստասերիալ)

**«Ավանպոստ»** (), ամերիկյան դրամա հեռուստասերիալ, որը պատմում է Սևարյուն ռասայի ներկայացուցչի՝ Տալոնի մասին։ Նա փնտրում է իր ընտանիքի անդամներին սպանողներին, որոնց հետքերը տանում են ամրոց, որը գտնվում է բնակելի հողերի սահմանին։ Առաջին եթերաշրջանի պրեմիերան կայացել է 2018 թվականի հուլիսի 10-ին։ 2018 թվականի հոկտեմբերի 9-ին The CW հեռուստաալիքը երկարացրել է հեռուստասերիալը երկրորդ եթերաշրջանով։ Երկրորդ եթերաշրջանի պրեմիերան կայացել է 2019 թվականի հուլիսի 11-ին։

## Սյուժե
Սյուժեի կենտրոնում Սևարյուն Տալոնների ռասայի ներկայացուցիչն է։ Նա փնտրում է իր ընտանիքի անդամներին սպանողներին, որոնց հետքերը տանում են ամրոց, որը գտնվում է բնակելի հողերի սահմանին։ Ճանապարհորդության ժամանակ աղջիկն իր մեջ հայտնաբերում է գերբնական ունակություններ, որը նա պետք է կառավարի, որպեսզի փրկի իրեն և պաշտպանի աշխարհը մոլեռանդ կրոնական միապետից։

## Դերասանական կազմ
### Հիմնական կազմ
* Ջեսիկա Գրին — Տալոն
* Ջեյք Սթորմոեն - կապիտան Գարեթ Սփիրս
* Իմոջեն Ուոթերհաուս - Գվեն / Արքայադուստր Ռոսմունդ
* Անանդ Դեսաի Բարոչիա - Ջանզո
* Էնդրու Հովարդ - մարշալ Սեդրիկ Վիզերս
* Ռոբին Մալքոլմ - Էլիոնոր
* Քևին ՄաքՆելլի — Սմիթ (էպիզոդներ 1-6)
* Աարոն Ֆոնթեյն - Թոբին (2 եթերաշրջան)
* Գլայնիս Բարբեր - Գերտրուշա (2 եթերաշրջան)

### Երկրորդական կազմ
* Ադամ ջոնսոն - Մանթ
* Ֆիլիպ Բրոդի - դեսպան Էվերետ Դրեդ
* Չարան Փրաբհաքեր - Դանո (1 եթերաշրջան)
* Սոնալի Կոստիլիո - Էսա Հան
* Էլիզաբեթ Բիրքներ - Իլայն (The Dragman)
* Սվետլանա Միլորադովա - Սվետա
* Մայքլ Ֆլին - գեներալ Կորնելիուս Կալկուսար (1 եթերաշրջան)
* Թոր Նայ - Քել
* Ուիլյամ Ռուբիո - Ռայել
* Կոկեյ Ֆալկոու - Թիբուրոն Շեք
* Բեն Ռեյ - Զինվոր
* Լիլի Հոլանդեր - Ռեբ (2 եթերշարջան)
* Ռիս Ռիչի - Զեդ (2 եթերաշրջան)
* Ելենա Գարիլովա - Սանա Վասիք
* Մեդալյոն Ռահիմի (1 եթերշարջան) և Ամիտա Սուման (2 եթերաշրջան) - Նայա

## Էպիզոդների ցանկ
### 1 եթերաշրջան (2018)


### 2 եթերաշրջան (2019)


## Մրցանակներ և անվանակարգեր

## Ծանոթագրություններ

## Արտաքին հղումներ
* 
* Պաշտոնական կայք
* Ֆեյսբուքյան պաշտոնական կայքէջը
* Ինստագրամյան պաշտոնական կայէջը

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Հեռուստասերիալներ զոմբիների մասին
Պատանեկան դրամա

**Պատանեկան դրամա** (անգլ. Teen drama, երբեմն նաև՝ **«Պատանեկան սիթքոմ»** (անգլ. Teen sitcom)), դրամատիկական հեռուստասերիալների մի տեսակ, որի պատմության կենտրոնում է գտնվում պատանի կերպարների կամ մարդկանց կյանքը, կամ ովքեր նոր են դուրս եկել այդ տարիքից։ Այս ժանրը գործնականում հեռուստատեսության պատմության առաջին 45 տարվա ընթացքում գոյություն չի ունեցել և հայտնիություն է ձեռք բերել 90-ականների սկզբին, հատկապես «Բևեռլի Հիլզ, 90210» հեռուստասերիալի հաջողությունից հետո, որը համարվում է այս ուղղության հիմնադիրը։ Մինչ այս այն սերիալներից շատերը, որոնց հիմքում պատանիերն էին, սիթքոմներ էին համարվում, իսկ դրամատիկական հեռուստասերիալների դեռահասները համարվում էին դերասանական անսամբլի մի մասը, որը իր մեջ էր նաև ներառում մեծահասակներին և երեխաներին։ 50-ականներին հաջողված էին «Հայրը ավելի լավ գիտի» (1954–1960) և Դոննա Ռիդ շոու» (1958–1966) սիթքոմները, որտեղ բավականին երիտասարդ հերոսներ կային, սակայն, այնուամենայնիվ, այս նախագծերում պատանիները երբեք չէին գտնվում սյուժեի կենտրոնում, իսկ պատանիների մասին առաջին շոուն դարձել է Սալլի Ֆիլդի մասնակցությամբ «Gidget»-ը (1965-1966)։

90-ականներից սկսած ամերիկյան հեռուստատեսությունը ամեն տարի սկսում էր պատանեկան դրամաներ թողարկել, հիմնականում ցույց տալով միջնակարգ դպրոցի աշակերտների կյանքը՝ հիմնականում միջին և ավագ սոցիալական դասարանների։ Ամենից հաճախ հեռուստասերիալները իրենցից ներկայացնում էին «soap opera»՝ մի քանի սերիաներում կամ ամբողջ եթերաշրջանում սյուժետային արկաներով։ Երիտասարդ մարդիկ իրենց անձնական կյանքում և ծնողների հետ հարաբերություններում վերելքներ և անկումներ էին ունենում, ինչպես նաև պատանիներին բնորոշ խնդիրներ։

Ժանրի որոշ ներկայացուցիչներ, ինչպիսիք են «The O.C.» (2003-2007) և «One Tree Hill» (2003-2012) հեռուստասերիալները հաճախ քննադատվում էին սյուժետային քայլերի շաբլոնության, ավելորդ դրամայի և երկարաձգված պատմության համար, մինչդեռ «Իմ այսպես կոչված կյանքը» (1994-1995) և «Վերոնիկա Մարս» (2004-2007) հեռուստասերիալները սիրվել են քննադատների կողմից և համարվել են երբևէ ստեղծված լավագույն շոուներից։

Նաև հայտնի պատանեկան հեռուստասերիալներ են թողարկվել գիտական ֆանտաստիկայի, ֆենտեզիի և արկածային մարտախաղի թեմատիկաներով։

## Ծանոթագրություններ

Կատեգորիա:Երիտասարդություն
Կատեգորիա:Հեռուստատեսային ժանրեր
Կատեգորիա:Հեռուստատեսային տերմինաբանություն
Ապրիր արագ, մահացիր երիտասարդ

**«Ապրիր արագ, մահացիր երիտասարդ»** (), ռոք երաժշտության և պանկ երաժշտության ներկայացուցիչների ոչ պաշտոնական կարգախոս։ Կողմնորոշում, որի համաձայն պետք է ապրել վառ, հագեցած, սակայն կարճ կյանք և մահանալ երիտասարդ։

«Live fast, die young» արտահայտությունը՝ «Sex, drugs and rock and roll» արտահայտության հետ միասին դարձել է 20-րդ դարի 50-ականների և 60-ականների սերնդների նշանաբանը և համարվում է շատ ռոք կուռքերի, դերասանների, բոհեմի ներկայացուցիչների մարմնավորումը, ինչպիսիք են՝ Ռիվեր Ֆենիքսը, Ջեյմս Դինը, Յան Քարթիսը, Վիկտոր Ցոյը, Dead-ը, Ալեքսանդր Բաշլաչևը, Սիդ Վիշեսը, Ջիմ Մորիսոնը, Ջիմի Հենդրիքսը, Ջենիս Ջոպլինը, Կուրտ Քոբեյնը, Էմի Ուայնհաուսը (նրանցից շատերը ընդգրկվել են «27 Ակումբում») և մյուսները, ովքեր հավատարիմ էին այս ապրելակերպին։

## Ծագում
Մասսայական մշակույթում այս արտահայտությունը առաջին անգամ հանդիպել է 40-ականների վերջում։ Այն արտահայտել է «Knock on Any Door» նուար ֆիլմի հերոս Նիք Ռոմանը (Ջոն Դերեք), որը բնօրինակում հնչում է այսպես՝ «Live fast, die young, leave a good-looking corpse» ():

## Տարատեսակություն
Քանի որ արտահայտությունը պաշտամունքային է դարձել, այն և դրա տարբերակները հաճախ օգտագործվում են մասսայական մշակույթում, որպես ֆիլմերի, երգերի, ալբոմների և այլ բաների անվանումներ։ Հաճախ արտահայտությունը հեգնանքով է հնչում, օրինակ, Վիվիեն Վեսթվուդի և Մալքոլմ Մաքլարենի Քինոս Ռոուդում գտնվող խանութը անվանվել է՝ Too Fast to Live, Too Young to Die:

## Ծանոթագրություններ

Կատեգորիա:Երիտասարդություն
Կատեգորիա:Կարգախոսներ
Կատեգորիա:Մահվան մշակութային ասպեկտներ
Կատեգորիա:Պանկ
Կատեգորիա:Ռոք երաժշտություն
Մանգո (միրգ)

մինի|200x200пкс|Հնդկական Mangifera indica|Մանգոյի պտուղներ
մինի|200x200пкс|Մանգո՝ ուտելու պտուղներ, բուրավետ մանգո (ձախից) և անուշահոտ մանգո (աջից)

**Մանգո** մանգո բույսի պտուղը, պատկանում է աղտորազգիների ընտանիքին։

Հնդկական մանգոն ունի գյուղատնտեսական մեծ նշանակություն։ 2009 թվականին ամբողջ աշխարհում աճեցվել է հնդկական մանգոյի ավելի քան 300 տեսակ։ Դեռևս 1969 թվականին հայտնի է եղել միայն 200 տեսակ մանգո։ Մանգոյի այս տեսակի ամենախոշոր արտահանողներից մեկը Հնդկաստանն է։ Հնդկական մանգոն խավոտ է, քաղցր, կեղևը կարմիր, կանաչ կամ դեղին երանգ ունի, միջուկն ունի դեղին, կամ նարնջագույն երանգ։

## Արտադրողներ
Մանգոյի ծագման մասին կոնկրետ տեղեկություներ չկան։ Ենթադրաբար հնդկական մանգոն առաջացել է Պակիստանից Ինդոնեզիա ընկած տարածքում։

Հնդկաստանում հնդկական մանգոն համարվում է ազգային բուսատեսակներից մեկը։

Հնդկաստանում տարեկան հավաքում են մոտ 13,5 միլիոն տոննա մանգո (2009 թվականի տվյալներ) և Հնդկաստանը հանդիսանում է «Ալֆոնսո» տեսակի գլխավոր արտադրողը։ Եվրոպայում մանգո մշակվում է Իսպանիայում՝ Կանարյան կղզիներում։

## Կիրառում
thumb|160px|Մանգոյի կանաչ պտուղներthumb|160px|Հնդկական մանգոյի հասած պտուղներՀնդկաստանում և ասիական այլ պետություններում մանգոյի պտուղները հաճախ օգտագործվում են տնային բժշկության մեջ։ Օրինակ՝ Հնդկաստանում մանգո օգտագործում են արյունահոսությունը կանգնեցնելու համար, սրտամկանի ամրացման համար և ուղեղի լավ աշխատանքի համար։

Կանաչ չհասած պտուղները իրենց մեջ մեծ քանակությամբ օսլա են պարունակում, որը պտղի հասնելուն զուգահեռ վեր է ածվում հասարակ ածխաջրի՝ բուսաշաքարի, գլյուկոզի և գարեշաքարի։ Բացի այդ չհասած մանգոն պեկտինների հարուստ աղբյուր է, սակայն պտղի մեջ կորիզի ձևավորումից հետո դրա քանակը կտրուկ նվազում է։ Նրա պարունակության մեջ եղած կիտրոնաթթվի, թրթնջկաթթվի, սաթաթթվի և խնձորաթթվի շնորհիվ չհասած պտուղը շատ թթու համ է ունենում։ Կանաչ մանգոն հարուստ է նաև վիտամին С-ով (15 մգ պարունակում է այնքան С վիտամին, որքան 30 մգ լայմի մեջ), կան նաև այլ վիտամիններ։

Հասուն պտուղը իր համով քաղցր է և ունի շատ հաճելի համ։ Նրա մեջ կան շատ վիտամիններ և ածխաջրեր և քիչ թթուներ։

## Սննդային արժեք
Մանգոյի 100 գրամ միջուկը պարունակում է մոտ։

* Էներգետիկ արժեք, 270 ջոուլ / 70 Կկալ
*Սպիտակուցներ՝ 0,51 գր
*Ճարպեր՝ 0,27 գր
*Ածխաջրեր
**Շաքար՝ 14,8 գր
**Սննդային մանրաթելեր՝ 1,8 գր
* Վիտամիններ և միկրոտարրեր
**Թիամին (В1)՝ 0,058 մգ (4 %)
**Վիտամին B2 (В2)՝ 0,057 մգ (4 %)
**Վիտամին B3 (В3)՝ 0,584 մգ (4 %)
**Պանտոտենաթթու (В5)՝ 0,160 մգ (3 %)
**Վիտամին B6 ՝ 0,134 մգ (10 %)
**Վիտամին B9 (B9)՝ 14 մգ (4 %)
**Վիտամին C՝ 27,7 մգ (46 %)
**Կալցիում՝ 10մգ (1 %)
** Երկաթ՝ 0,13 մգ (1 %)
**Մագնեզիում՝ 9 մգ (2 %)
**Ֆոսֆոր՝ 11 մգ (2 %)
**Կալիում՝ 156 մգ (3 %)
**Ցինկ՝ 0,04 մգ (0 %)

## Ծանոթագրություններ

## Արտաքին հղումներ
* 
* 
* 
* 

Կատեգորիա:Դեղաբույսեր
Կատեգորիա:Մրգեր